open-index/open-wikipedia-markdown huggingface dataset:
סטפן שוורץ

**סטפן שוורץ** (שוודית: **Hans-Jürgen Stefan Schwarz**; נולד ב-18 באפריל 1969) הוא כדורגלן עבר שוודי, חבר הנבחרת שזכתה במקום השלישי במונדיאל 1994.

## קריירה
סטפן שוורץ נולד לאב ממוצא גרמני במאלמה, שוודיה. הוא התחיל לשחק במועדון הכדורגל המקומי ובשנים 1985–1987 שיחק במועדון הנוער של באייר לברקוזן.

בשנת 1987 סטפן שוורץ שיחק לראשונה במסגרת בוגרת של המועדון מאלמה. כעבר שנה הוא עבר לבנפיקה ליסבון ובקיץ 1994 חתם בארסנל בה הוא הדיח מההרכב הקבוע את דייוויד הילייר. עם הקבוצה הוא הגיע לגמר של גביע אירופה למחזיקות גביע בשנת 1995. לאחר ארסנל, שוורץ שיחק באיטליה ובספרד. בשנת 1999 הוא קיבל תואר "שחקן השנה" בשוודיה.

## נבחרת שוודיה
סטפן שוורץ היה מוזמן לנבחרות נוער של המדינה החל מגיל 17. בשנת 1990 הוא לראשונה שיחק בנבחרת הבוגרת. בשנת 1992 הוא הגיע לחצי גמר של יורו 1992. ובשנת 1994 היה חלק מנבחרת שזכתה במקום הלשישי במונדיאל 1994. בעקבות פציעתו לא היה יכול להשתתף במשחקי יורו 2000.

## קישורים חיצוניים

קטגוריה:כדורגלנים שוודים
קטגוריה:קשרי כדורגל שוודים
קטגוריה:מאלמה: כדורגלנים
קטגוריה:כדורגלני מאלמה
קטגוריה:כדורגלני בנפיקה ליסבון
קטגוריה:כדורגלני ארסנל
קטגוריה:כדורגלני פיורנטינה
קטגוריה:כדורגלני ולנסיה
קטגוריה:כדורגלני סנדרלנד
קטגוריה:ספורטאים זרים בפורטוגל
קטגוריה:ספורטאים שוודים באנגליה
קטגוריה:ספורטאים זרים באיטליה
קטגוריה:ספורטאים שוודים בספרד
קטגוריה:כדורגלני מונדיאל 1990
קטגוריה:כדורגלני מונדיאל 1994
קטגוריה:שוודים שנולדו ב-1969
2020 UL3

**2020 UL<sub>3</sub>** הוא גוף קרוב ארץ, ועל פי נאס"א הוא אסטרואיד אפולו. גודלו מוערך ב-50–130 מטרים והוא נע במהירות של 11.2 קילומטרים בשנייה.

הוא נחשב אחד האסטרואידים בקבוצת סיכון (PHA -  potentially hazardous asteroids) שאינו אפסי להתנגשות עם כדור הארץ, עם פוטנציאל לגרימת הרס בקנה מידה גדול. עם זאת, הערכות של תרחישי התנגשות שונים קובעות שאף אם תהיה התנגשות, עדיין סכוי סביר שהוא "רק" ישפיע על מערכות מטאורולוגיות ולאו דווקא יגרום להרס רב.

חישובים אסטרונומיים של שיערוך מסלול מצאו שב-14 בנובמבר 2089 הוא צפוי לחלוף קרוב כ-251 אלף קילומטרים מכדור הארץ, מרחק שיחד עם טווח השגיאה בחישוב מכניס את תסריט התנגשות עם כדור הארץ לאפשרי.

## ראו גם
* אפופיס

## הערות שוליים

קטגוריה:אסטרואידים
קטגוריה:גופים קרובי ארץ
Songs from the Kitchen Disco

***Songs from the Kitchen Disco*** (בעברית: **שירים מן דיסקוטק המטבח**) הוא אלבום האוסף השני של הזמרת-יוצרת האנגלייה סופי אליס-בקסטור. האלבום יצא לאור ב-13 בנובמבר 2020, על ידי חברות התקליטים EBGB's ו-Cooking Vinyl.

האלבום כולל סינגלים מכל אלבומי האולפן שלה: (*[[Read My Lips (אלבום של סופי אליס בקסטור)|Read My Lips]]* (2001, (*[[Shoot from the Hip]]* (2003, (*[[Trip the Light Fantastic]]* (2007, (*[[Make a Scene]]* (2011,  *[[Wanderlust (אלבום)|Wanderlust]]* ו-(*[[Familia]]* (2016, כמו כן, ביצעה מספר גרסאות כיסוי לשירים של אמנים אחרים.

## רקע והכרזה
בשנת 2019 הוציאה אליס בקסטור את *[[The Song Diaries]]*, אלבום האוסף הראשון שלה. אשר מורכב בעיקר מגרסאות כיסוי של 15 משיריה וקאבר לשיר "Love Is You" של קרול ויליאמס. האלבום הופק על ידי אד הרקורט (שהפיק גם את שני אלבומי האולפן האחרונים שלה), עם הפקה נוספת על ידי ריצ'רד "ביף" סטנארד ואש האוויס. באותה השנה היא גם יצאה לסיבוב הופעות "The Song Diaries Tour", בתוך בריטניה בליווי של להקה; סיבוב ההופעות כלל 14 תאריכים, שחולקו לשני לגים; אחד בסוף האביב והשני בסתיו.

במהלך הסגר של מגפת הקורונה אירחו אליס בקסטור, בעלה, הבסיסט דה פילינג, ריצ'רד ג'ונס וילדיהם, מספר הופעות חיות דרך האינסטגרם בשם *Kitchen Disco Live*, מדי יום שישי בערב במשך 10 שבועות.

## סיבוב הופעות
בשנת 2021, תצא אליס בקסטור לסיבוב הופעות בבריטניה על מנת לקדם את האלבום. היא תקיים את ההופעה הראשונה במסגרתו ב-5 במאי בנוטינגהאם.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סופי אליס-בקסטור
החיים הנסתרים של שייקה אופיר

**החיים הנסתרים של שייקה אופיר** (באנגלית: **Shai K**) הוא סרט תיעודי ישראלי משנת 2019, שכתב ביים והפיק ארי דוידוביץ'. הסרט הופק עבור ערוץ Yes דוקו ושודר בו לראשונה ב-2019.

## תקציר העלילה
הסרט משלב בין קטעים המתארים את הצלחתו של שייקה אופיר, שהפך לאבי ההומור הישראלי ולאיקון תרבות, על רקע סיפורה התרבותי של ישראל בשנות ה-60, ה-70 וה-80, עם עדויות על סיפורו המשפחתי המורכב. הסיפור המשפחתי כולל עדויות של:
* אוהלה הלוי, אשתו הראשונה של אופיר, המספרת את סיפור אהבתם, ביומן קולי שערכה בערוב ימיה,
* בתו הבכורה, עתליה אופיר, שננטשה על ידו בניו יורק כשהייתה בת 7, ומספרת על משפחתו הראשונה ואת סיפור חייו ומותו של אחיה, אלעד אופיר.
* אשתו השנייה ואלמנתו, לידיה, ובתם, השחקנית קארין אופיר, המספרים על משפחתו השנייה.
וכן סרטוני סופר 8 משפחתיים.

הקטעים על הקריירה של אופיר כוללים קטעי במה וקולנוע, בין השאר, מתוך "השוטר אזולאי" בכיכובו של אופיר, וקטעי ארכיון שמוצגים לראשונה בסרט.

## משתתפים
לידיה אופיר, קארין אופיר, טלי אופיר, רבקה קרמר, גדי יגיל, נעמי פולני, מיה זיו, מרלין וניג, שמעון גולדשטיין, ישראל גוריון, שושיק שני, דרור קרן, עדנה גורן, יונתן גת, שייקה לוי, גברי בנאי, נירה גל, יעקב בן הרצל, דני רווה, ניצה שאול, דורון כוכבי ודורון שפר.

## הפקה
הסרט הופק בידי היפרמדיה, עבור yes דוקו, בתמיכת קרן רבינוביץ לאמנויות - פרויקט קולנוע, והמיזם המשותף של קרן גשר-אביחי-מיימונידס. הקרנת הבכורה של הסרט הייתה במסגרת התחרות הישראלית בפסטיבל דוקאביב לקולנוע דוקומנטרי, ב-24 במאי 2019. הסרט מוקדש ללידיה אופיר, שהלכה לעולמה בשנת 2018.

הסרט הופץ בישראל בידי רשת בתי קולנוע לב, בה הוקרן ברחבי ישראל במשך 10 שבועות ברציפות.

## קישורים חיצוניים

* "החיים הנסתרים של שייקה אופיר", קדימון הסרט באתר YouTube
*אתר הסרט "החיים הנסתרים של שייקה אופיר"
*"ביקורת סרט: החיים הנסתרים של שייקה אופיר", באתר Saloona
* 
*"סרט מפואר על אדם מפואר", ביקורת קולנוע בראש צלול
*
*שייקה: החיים הנסתרים של שייקה אופיר", ביקורת בבלוג Film Castel

קטגוריה:סרטים תיעודיים ישראליים
דייב אלבריטון

**דייוויד דונלד "דייב" אלבריטון** (באנגלית: **David Donald "Dave" Albritton**; 13 באפריל 1913 – 14 במאי 1994) היה אתלט אמריקאי, סגן אלוף אולימפי (ברלין 1936), 7 פעמים אלוף ארצות הברית (1936–1938, 1945–1947, ו-1950) ושיאן עולם בקפיצה לגובה. נוסף לכך, היה חבר בית המחוקקים של אוהיו מטעם המפלגה הרפובליקנית (1961–1972).

## ביוגרפיה
אלבריטון נולד וגדל בדנוויל, אלבמה. הוא למד באוניברסיטת המדינה של אוהיו והתאמן בהדרכתו של לארי סניידר ביחד עם ג'סי אוונס. באוניברסיטה היה חבר באחוות אלפא פי אלפא.

### 1936
באליפות ארצות הברית שנערכה בפרינסטון, ניו ג'רזי בתחילת יולי 1936 במדליית ארד בתוצאה של 2.03 מטר אחרי קורנליוס ג'ונסון ומלווין ווקר (2.03 מטר).

#### שיאן עולם
שבוע לאחר מכן, במבחנים האמריקאים לאולימפיאדת ברלין (1936) שנערכו בניו יורק באמצע יולי הוא זכה במדליית זהב ביחד עם קורנליוס ג'ונסון בשיא עולם חדש של 2.076 מטר. תוצאה זו דירגה אותם בסוף השנה במקום ראשון בעולם.

#### סגן אלוף אולימפי
חודש לאחר מכן, במשחקים האולימפיים עצמם הוא זכה במדליית כסף בקפיצה לגובה בתוצאה של 2.00 מטר, אחרי קורנליוס ג'ונסון שקבע שיא אולימפי חדש של 2.03 מטר, ולפני דלוס ת'רבר (2.00 מטר), שניהם מארצות הברית. עד לאותו טקס חלוקת המדליות שנערך ב-2 באוגוסט, ברך היטלר את כל הזוכות והזוכים. אך לטקס חלוקת המדליות בקפיצה לגובה שבו זכו שלושה אמריקאים ובראשם שני קופצים אפרו אמריקאים, הוא לא הגיע.

### 1937
באליפות ארצות הברית שנערכה במילווקי ב-3 ביולי 1937 הוא זכה במדליית זהב בקפיצה לגובה בשיא אליפות חדש של 2.05 מטר.

### 1950
באליפות ארצות הברית שנערכה במרילנד בסוף יוני 1950 זכה אלבריטון בפעם השביעית במדליית זהב בקפיצה לגובה בתוצאה של 1.97 מטר.

## חיים אישיים
לאחר שפרש מספורט תחרותי עסק בהוראה בתיכון. בתקופה שבין ה-3 בינואר 1961 ל-31 בדצמבר 1972, נבחר אלבריטון ל-6 קדנציות רצופות לכהן כחבר בבית המחוקקים של אוהיו. 

## שיאים אישיים
### אצטדיון
* קפיצה לגובה: 2.07 מטר (1936), **שיא עולם בעבר**

## תארים והישגים
* בשנת 1980 זכה אלבריטון להיכלל בהיכל התהילה של האתלטיקה בארצות הברית.

## ראו גם
* התפתחות שיא העולם בקפיצה לגובה (ויקיפדיה באנגלית)

## קישורים חיצוניים

* כל האליפויות ארצות הברית בקפיצה לגובה לגברים, באתר Track and Field 
## הערות שוליים

קטגוריה:אמריקאים ילידי אלבמה
קטגוריה:אתלטים אפרו-אמריקאים
קטגוריה:קופצים לגובה אמריקאים
קטגוריה:שיאני עולם אמריקאים: אתלטיקה
קטגוריה:אתלטים באולימפיאדת ברלין (1936)
קטגוריה:זוכי מדליית כסף אולימפית אמריקאים: אתלטיקה
קטגוריה:בוגרי אוניברסיטת המדינה של אוהיו
קטגוריה:חברי האספה הכללית של אוהיו
קטגוריה:אלבמה: אתלטים
קטגוריה:אמריקאים שנולדו ב-1913
קטגוריה:אמריקאים שנפטרו ב-1994
נבו עמרני

**נבו עמרני** (נולד ב-28 בפברואר 1998) הוא אושיית רשת, מנחה טלוויזיה ואיש ניו מדיה ישראלי.

## ביוגרפיה
### חיים אישיים
עמרני נולד וגדל בכפר סבא למשפחה דתית. למד בבית הספר כצנלסון, ושירת כתומך לחימה ביחידת אגוז בצה"ל. ב-22 בספטמבר 2020 יצא מהארון כהומוסקסואל בפוסט ברשת החברתית אינסטגרם.

ב־28 במאי 2024 פורסם באתר Makο כי עמרני בזוגיות מזה כשבעה חודשים עם רוני עזרא, מפיק אירועים.

### קריירה
בשנת 2017, במהלך שירותו הצבאי, התפרסם עמרני בזכות דמויות שיצר ושיחק בסרטוני רשת הומוריסטיים שפרסם באפליקציית סנאפצ'ט ואחריה באינסטגרם. עמרני פעיל גם באפליקציית "טיקטוק".

במהלך חופשת הקיץ ב-2019 הנחה את "נבונינג'ה", תוכנית רשת לילדים בערוץ היוטיוב של "סלקום tv", תוכנית ריאלטי תחרות שהפגישה בינו לבין משתתפי נינג'ה ישראל ילדים, התכנית ליוותה את התכנית ששודרה בערוץ הילדים. השתתף במופע "פלייקון", פסטיבל כוכבי הרשת בישראל, הופיע במופע "לא לדאוגוסט" ברחובות שהופק על ידי משרד התרבות והספורט, והשתתף במופע הילדים "TikTok Show" עם כוכבי רשת נוספים.

במהלך שנת 2019 זכה בתואר "פריצת השנה" במצעד נבחרי הרשת של אתר פרוגי. באותו השנה, הנחה את העונה השנייה של תוכנית האודישנים והכישרונות צעירים "דה בוקס" בערוץ KidZ. תוכנית הרשת "נבונינג'ה" ליוותה את שידורי נינג'ה ישראל ילדים בערוץ הילדים.

ב-2020 הצטרף לנבחרת ה"יאנג טים" של ערוץ הניו-מדיה של סופר פארם. באותו השנה, השתתף בתוכנית "דין ואנג'ל".

ב-7 ביוני 2021 הנחה את טקס פרסי הנוער הגאה "איגי LOVE" השני לצידה של בל אגם. במהלך הטקס זכה בפרס 'הרגע המרגש', על סרטון בו יצא מהארון וכן בפרס משפיען השנה. במסגרת חודש הגאווה לשנת 2021 נבו לקח חלק בהפקת אופנה של חברת Reebok.

ב-2022 דיבב את קארדז בסרט "עולם מוזר" של אולפני ההנפשה של וולט דיסני.

ב-באפריל 2025 הנחה את "Beyblade x STREET FIGHT!", טורניר בייבלייד רחוב בשיתוף כוכבי סקייטפארק, מטעם ערוץ ניקולודאון ישראל. בהמשך אותה שנה, דיבב את מפלין בסרט "פיניק המפלצת הירוקה שלי" ואת ג'ונסון בסרט "חיות על הרכבת".

בשנת 2026 נבחר לשמש כפרזנטור של מותג הרכב freesbe מבית קבוצת קרסו מוטורס, במסגרת שיתוף פעולה הכולל יצירת תכנים דיגיטליים ברשתות החברתיות.

## פעילות חברתית
עמרני לקח חלק בפרויקט מחנה הקיץ של עמותת גדולים מהחיים לעידוד ילדים ולמתן תמיכה נפשית וחברתית. ב-2020 השתתף בפרויקט העלאת המודעות לבריונות רשת של משרד החינוך ונשיא מדינת ישראל, ראובן ריבלין, "#לאעומדיםמהצד".

## פילמוגרפיה

## פרסים
### פעילות ברשת

## קישורים חיצוניים

* 

## הערות שוליים

קטגוריה:אנשי טלוויזיה ישראלים
קטגוריה:להט"בים ישראלים
קטגוריה:מנחי טלוויזיה להט"בים ישראלים
קטגוריה:טיקטוקרים ישראלים
קטגוריה:בוגרי תיכון כצנלסון
קטגוריה:כוכבי רשת ישראלים
קטגוריה:לוחמי יחידת אגוז
קטגוריה:כפר סבא: אישים
קטגוריה:ישראלים שנולדו ב-1998
קרל שטאופר-ברן

**קרל שטאופר-ברן** (בגרמנית: **Karl Stauffer-Bern**; 2 בספטמבר 1857 – 24 בינואר 1891) היה צייר, תחריט ופסל שווייצרי.

## ביוגרפיה
אביו היה כומר בברן. הוא למד באקדמיה לאמנויות יפות, מינכן אצל פדרור דיץ ולודוויג פון לופץ.  מאוחר יותר הוא עבד בברלין כצייר פורטרטים, שם היו לו לקוחות מהאנשים הבולטים בעיר. לאחר מכן, הוא למד חריטה אצל פיטר הלם. הוא היה גם מורה בבית הספר לאמניות נשים בברלין, שם כללו תלמידותיו את קתה קולוויץ, הדוויג וייס וקלרה זיוורט. 

בשנת 1888, בחסות פטרוניו, משפחת ולטי משווייץ, נסע לרומא ללמוד פיסול. בזמן שהותו שם, הוא התחיל רומן עם לידיה ולטי-אשר,  בתו של אלפרד אשר (מייסד קרדיט סוויס) ורעייתו של פרידריך אמיל ולטי, שאביו היה אמיל ולטי (איש ממשל רב-עוצמה). הרומן הפך לאהבה ולידיה הציעה גירושין לבעלה, אך הוא יצר קשר עם שגרירות שווייץ ברומא והשתמש בהשפעתו הרבה כדי להפריד ביניהם. לידיה הוכנסה לבית משוגעים וקרל נכלא לאחר שהואשם בחטיפה ואונס. במאי 1890, דו"ח פסיכיאטרי מלא לא הראה שום סימן למחלות נפש והיא שוחררה. שחרורו הגיע מאוחר יותר, מחוסר ראיות. היא חזרה לבעלה, אם כי עד מהרה הגישה בקשה לגירושין, שניתנו בסופו של דבר.

במצב של ייאוש מאובדן אהבתו, הוא סבל מהתמוטטות עצבים ובילה זמן מה בבית החולים לחולי נפש סן בוניפאציו. לאחר שחרורו ניסה להתאבד באקדח שהותיר אותו פצוע לצמיתות. בינואר 1891, שלא היה מסוגל לעבוד וככל הנראה סבל ממאניה דפרסיה, הוא התאבד עם מנת יתר של כלוריד. התאבדותה של לידיה בגז חלה באותו שנה בדצמבר.

## גלריה

File:Lydia Welti.jpg|לידיה ולטי אשר
File:Karl Stauffer-Bern Conrad Ferdinand Meyer 1887.jpg| קונרד פרדיננד מאייר
File:Stauffer-Bern GottfriedKeller.jpg|גוטפריד קלר
File:Gustav Freytag by Karl Stauffer-Bern 1886-1887.jpg|גוסטב פרייטג
File:Karl Stauffer-Bern Adolph von Menzel.jpg|אדולף פון מנצל
File:Peter Halm by Karl Stauffer-Bern, 1885.jpg | פיטר הלם



## קישורים חיצוניים

## הערות שוליים

קטגוריה:ציירים שווייצרים
קטגוריה:שווייצרים שנולדו ב-1850
קטגוריה:נפטרים ב-1891
גרייסטוק: האגדה של טרזן מלך הקופים

**גרייסטוק: האגדה של טרזן, מלך הקופים** (באנגלית: **Greystoke: The Legend of Tarzan, Lord of the Apes**) הוא סרט הרפתקאות משנת 1984, בבימויו של יו הדסון, על פי הרומן "טרזן מלך הקופים" מאת אדגר רייס בורוז (1912). התסריט לסרט נכתב בידי רוברט טאון שפיתח את הפרויקט זמן רב, ונאלץ לוותר עליו בשל אילוצים עם סרט הבכורה שלו כבמאי, "רגע האמת" (1982). הדסון רצה שהכוכבים הראשיים יהיו שחקנים לא מוכרים ולכן ליהק לתפקידים הראשיים את כריסטופר למברט בתור טרזן (אם כי השם טרזן לא משמש אף פעם בדיאלוג של הסרט) ואנדי מקדואל בתפקיד ג'יין - לשניהם הייתה זו ההפקה ההוליוודית הראשונה לה הם מלוהקים בתפקידים ראשיים; צוות השחקנים כלל גם את רלף ריצ'רדסון (בתפקידו האחרון), איאן הולם, ג'יימס פוקס, שריל קמפבל ואיאן צ'ארלסון.

## קישורים חיצוניים

ביקורות
* 
* 
* 
* 

## הערות שוליים

קטגוריה:סרטי 1984
קטגוריה:סרטים אמריקאיים
קטגוריה:סרטים אמריקאיים מבוססי ספרים
קטגוריה:סרטי האחים וורנר
קטגוריה:טרזן
אנטון לה-ויי

**אנטון זנדור לה-ויי** (באנגלית: **Anton Szandor LaVey**; 11 באפריל 1930 – 2 באוקטובר 1997) היה סופר, מוזיקאי ומיסטיקן אמריקאי. נודע כמי שייסד את כנסיית השטן, וכתב את הספר התנ"ך השטני.

## שנותיו הראשונות
אנטון לה-ויי נולד בשם הווארד סטאנטון לה-ויי, ב-11 באפריל 1930, בשיקגו. משפחתו עברה לקליפורניה, שם לה-ויי העביר את רוב שנותיו הראשונות, בעיקר באזור מפרץ סן פרנסיסקו. הוריו תמכו בעניין שהוא הראה בכלי נגינה, שכן הוא ניסה מספר כלי נגינה, ואהב במיוחד כלי מקלדת כמו העוגב.

בגיל 16, עזב לה-ויי את בית הספר, לטענתו כדי להצטרף לקרקס ולהשתתף בקרנבלים. בחורף 1948, החל לה-ויי לעבוד כקלידן בפאבים ובמועדוני לילה. ב-1950, פגש לה-ויי את קארול לנסינג, אותה נשא לאישה שנה לאחר מכן, כאשר היא הייתה בסך הכל בת 15. ב-1952, נולדה להם בת, קרלה לה-ויי. ב-1960, לה-ויי ולנסינג התגרשו, זאת לאחר שהוא הכיר את דיאן הגארתי . לה-ויי והגארתי מעולם לא נישאו, אך הם היו בני זוג במשך כ-24 שנים, נולדה להם בת משותפת ב-1963.

## כנסיית השטן
ב-30 באפריל 1966, בליל ולפורגה, הכריז אנטון לה-ויי על היווסדותה של כנסיית השטן, והכריז ששנת 1966 היא השנה הראשונה לספירה החדשה. כנסיית השטן היא ארגון דתי המוקדש לשטניזם, כפי שהוא מתואר ומוגדר בתנ"ך השטני. הכנסייה אינה מאמינה בשטן, לא בתפיסה הנוצרית ולא האסלאמית של השטן. הכנסייה רואה בשטן ארכיטיפ חיובי המייצג גאווה, אינדיבידואליזם והארה, וכסמל של התרסה נגד האמונות האברהמיות שלה-ויי ביקר על מה שהוא ראה כדיכוי האינסטינקטים הטבעיים של האנושות. בפברואר 1967 ביצעו לה-ויי והכנסייה נישואים שטניים מתוקשרים של ג'ודית קייס והעיתונאי ג'ון ריימונד. אחד מהאורחים בחתונה, היה ג'ו רוזנטל. כנסיית השטן הייתה נושא למספר ספרים, כתבי עת ועיתונים במהלך שנות השישים והשבעים. בשנת 1972, לה-ויי הפסיק לערוך טקסים וסדנאות קבוצתיות בביתו. בשנות השמונים התקשורת דיווחה על חשש לקשירת קשר פלילית בתוך כנסיית השטן. מאוחר יותר פרסם ה-FBI דו"ח רשמי המפריך את תיאוריות הקונספירציה הפלילית של תקופה זו. בשנות השמונים והתשעים, אלו שנותרו חברי כנסיית השטן, היו פעילים בהופעות בתקשורת כדי להפריך טענות על פעילות פלילית. כנסיית השטן וחבריה היו פעילים מאוד בהפקת סרטים, מוזיקה ומגזינים המוקדשים לשטניזם.

## פטירה
אנטון לה-ויי נפטר מבצקת ריאות ב-2 באוקטובר 1997, בסן פרנסיסקו, ארצות הברית. לאחר טקס הלוויה שטניסטי, גופתו של לה-ויי נשרפה.

## ספריו
אנטון לה-ויי כתב את הספרים שלהלן:
* התנ"ך השטני
* הפולחנים השטניים
* 
* 
*לאחר מותו, יצאו לאור שני ספרים נוספים פרי עטו:
* 
* 

## לקריאה נוספת

## קישורים חיצוניים

* 

* האתר הרשמי של כנסיית השטן 
* 
* 

## הערות שוליים

קטגוריה:סופרים אמריקאים
קטגוריה:ראשי כתות אמריקאים
קטגוריה:אמריקאים שנולדו ב-1930
קטגוריה:אמריקאים שנפטרו ב-1997
מרכז המלך עבדאללה השני לאימוני מבצעים מיוחדים

200px|ממוזער|שמאל|לוגו המרכז
**מרכז המלך עבדאללה השני לאימוני מבצעים מיוחדים** (**King Abdullah II Special Operations Training Centre**, בראשי תיבות: **KASOTC**) הוא מתקן אימונים השוכן בפאתי העיר עמאן, בירת ירדן. הוא הופעל בשנת 2009 ומנוהל על ידי הכוחות המזוינים של ירדן.

## הבסיס
בסיס האימונים הוקם ביוזמתו של עבדאללה השני, מלך ירדן, במטרה לקיים מתקן לאימונים מתקדמים בתשלום של יחידות למבצעים מיוחדים, שיטור ולוחמה בטרור מארצות שונות. בנייתו החלה ב-2005 בשוליה הצפוניים של עמאן. הוא נבנה בשטחה של מחצבת אבן לשעבר ומשתרע על פני 2.5 קילומטר רבוע. הבנייה מומנה על ידי ממשלת ארצות הברית. הבסיס נבנה על ידי קבלן פרטי בפיקוח חיל ההנדסה של צבא ארצות הברית. הוא נחנך ב-19 במאי 2009.

### מתקני הבסיס
300px|ממוזער|שמאל|השטח הבנוי במתקן
300px|ממוזער|שמאל|דגם המטוס ובניין האימון באש חיה
בבסיס הוקמה שורת בניינים המיועדים לאפשר סימולציה של מבצעים מיוחדים במגוון רחב של תרחישים ומורכבות:
* אזור בנוי המכיל 56 מבנים, ובהם:
** מבני ממשל
** שגרירות
** מבני מגורים, כולל וילה ומבנים כפריים
** מבני מסחר ותעשייה וחנויות
** משרדים
** כיכר עירונית
** מרכז קהילתי
** מוסך ותחנת דלק
** מאגר מים
* רחבת חניה אווירית ובה מטוס אירבוס A300 ובסמוך אליו מגדל פיקוח ומנחת מסוקים
* מבנה מחוזק המשמש לאימונים באש חיה
* מבנה לאימוני פריצה לבניין
* מגדל לאימוני טיפוס על קיר וסנפלינג
* מטווח המכיל מטרות נעות ומאפשר ירי עד לטווח של 1,300 מטר
* מסלולי נהיגה לאימוני נהיגה מבצעית, לרבות אימוני מרדף והתחמקות ממנו
* מתקן לאימון כלבי לחימה וכלבי גישוש
בנוסף הוקמו בבסיס אולמי הרצאות, מתקן רפואי לטיפולי חירום, מתקני אחזקה לנשק ולרכב, חדרי אוכל ומרכז ספורט הכולל מגרש כדורגל ואולם כושר.

במתקני המרכז משולבים אמצעי סימולציה טכניים שונים, לרבות פירוטכניקה והדמיה קולית. סביב המתקנים ובתוכם מפוזרות כ-350 מצלמות טלוויזיה וכן מיקרופונים, המקושרים למרכז בקרה. הן מאפשרות מעקב אחרי אימונים, ניהולם מקרוב תוך הפעלת אמצעי הסימולציה מרחוק וכן עריכת תחקורים לאחר פעולה על בסיס הצילומים וההקלטות משטחי האימונים.

סגל ההדרכה במרכז כולל יוצאי יחידות מיוחדות מארצות שונות.

### תחרות הלוחם השנתית
לאחר הקמתו ייסד המרכז את תחרות הלוחם השנתית  - תחרות בינלאומית שבה מתחרים זו בזו נבחרות ממדינות שונות בביצוע משימות צבאיות ותרגילי לוחמה בטרור, בדגש על עבודת צוות. תפקודן נבחן על ידי צוות שיפוט. התחרות משמשת גם כמסגרת להחלפה ושיתוף של ידע וניסיון בין המשתתפים. מספר הנבחרות המתחרות בתחרות הגיע בשנים מסוימות ליותר משלושים.

## קישורים חיצוניים

* 
* 
* 

*
מלך עבדאללה השני
קטגוריה:עמאן
קטגוריה:צבא: הכשרה ואימונים
קטגוריה:ירדן: צבא וביטחון
Ven Conmigo

***Ven Conmigo*** (בעברית: "**בוא איתי**") הוא אלבומה השני של הזמרת סלינה. האלבום יצא לאור ב-6 באוקטובר 1990 על ידי חברת התקליטים EMI לטין. מתוך האלבום יצאו שלושה סינגלים: "Ya Ves", "Baila Esta Cumbia" ו-"La Tracalera", תוך שהשני מביניהם הפך ללהיט.

האלבום הגיע למקום השלישי במצעד האלבומים המקסיקנים האזוריים.

## רקע
אחרי הצלחת אלבום הבכורה שלה, אחיה של הזמרת המשיך להיות המנהל המוזיקלי והכותב שלה ולהקת לוס דינוס שהורכבה משאר אחיה של הזמרת המשיכה להלחין ולהנדס את השירים כאשר עשו זאת לרוב שירי האלבום. בנוסף גם הכותב ג'וני הררה היה מעורב בכתיבת שירי האלבום. בדומה לאלבומה הקודם גם אלבום זה הכיל מוזיקת קומביה אך לצד מוזיקת רנצ'רה ביחד עם עוד ז'אנרים נוספים. אם כי האלבום היה מבוסס גם על צלילי מוזיקת הטחאנו אשר אפיין גם את אלבומה הקודם. למרות זאת האלבום לא היה נחשב לאלבום שגרתי בז'אנר הטחאנו מבחינת מבנה האלבום וארגון השירים בו. מבחינה לירית רוב שירי האלבום עסקו באהבה ובמאבקה של אישה להתאושש ממערכות יחסים כושלות.

## הפקה ופיתוח
את האלבום הפיק אחיה של סלינה א.ב. קינטנייה השלישי לאחר שהתעקש להיות המפיק הראשי של אלבומה הקודם. תחילה חברת התקליטים שלה הטילה בכך ספק מכיוון שהם הרגישו שזה הימור. לכן הם עשו הסכם עם קינטנייה שאם האלבום לא יצליח הוא יוחלף במפיק אחר בעל ניסיון.

אלבומה הקודם של הזמרת זכה להצלחה וביסס את מעמדה בעולם מוזיקת הטחאנו ובכך אחיה נשאר כמפיק הראשי גם של אלבום זה.

## קידום
הזמרת יצאה לסיבוב הופעות לקידום האלבום אשר זכה להצלחה רבה ומשך אליו 60 אלף איש. המבקרים שיבחו את הנוכחות הבימתית של הזמרת בהופעותיה. הסינגל
"Baila Esta Cumbia" זכה להצלחה רבה כאשר היה לשיר המושמע ביותר בתחנות הרדיו למעלה במחודש ועזר לבסס את מעמדה של הזמרת במקסיקו.

האלבום הגיע למקום השלישי במצעד האלבומים המקסיקנים האזוריים של בילבורד ובכך היא עקפה את המיקום של אלבומה הקודם וזכתה להפוך לאיום מסחרי ולהכרה רבה.

## הצלחה
כבר בחודש הראשון ליציאתו, האלבום קיבל מעמד אלבום זהב באמריקה הלטינית ובכך הפכה סלינה לזמרת הטחאנו הראשונה להגיע להישג זה ובכך שבר את ההיררכיה הגברית שאפיינה את הז'אנר וראתה את הנשים שעסקו בו כנחותות. בנוסף האלבום גם היה מועמד לפרס אלבום השנה להרכב בטקס פרסי המוזיקה של טחאנו.

נכון לשנת 2017 מכירות האלבום עומדות על 500 אלף עותקים באמריקה הלטינית במכירות נקיות מה שהעניק לו מעמד פלטינה כפולה ועוד 180 אלף עותקים בארצות הברית במכירות משולבות מה שהעניק לו מעמד של 3 פלטינות לטיניות (פלטינות מיוחדות הניתנות לאמנים לטינים בלבד בארצות הברית). בשנת 2020, האלבום נבחר על ידי ספריית הקונגרס לשימור ברישום הלאומי להקלטות בשל היותו "משמעותי מבחינה תרבותית, היסטורית ואסתטית".

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי סלינה
קטגוריה:אלבומים בספרדית
קטגוריה:אלבומים שהופקו על ידי א.ב. קינטנייה
קטגוריה:אלבומי חברת EMI לטין
קייס (אי, אנטארקטיקה)

**האי קייס** (באנגלית: **Case Island**) הוא אי מכוסה קרח, למול חופי ארץ פאלמר, שבאנטארקטיקה.

צורתו של האי מעגלית, וקוטרו כ-22 קילומטרים.

האי ממוקם בין מפרצון קרול (שבחוף ארץ פאלמר) לבין האי סמיילי.

שיא גובהו של האי קייס 368 מטרים מעל פני הים.

## היסטוריה
### גילוי ומיפוי האי

האי מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1961–1965.

### מקור השם

שמו של האי הוצע על ידי פין רון.

האי נקרא על שמו של הסנטור האמריקאי פרנסיס קייס, שסייע להשיג תמיכה של ממשלת ארצות הברית, בכך שהיא נתנה רחפת לשימוש משלחת רון לחקר אנטארקטיקה (שחקרה את אנטארקטיה בעונת המחקר (הקיץ האנטארקטי) 1947–1948).

## לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, **[https://pubs.usgs.gov/imap/i-2600-c/pdf/mapI-2600-C_v4.pdf Coastal-Change and Glaciological Map of the Larsen Ice Shelf Area, Antarctica: 1947–2009]**, USGS

## קישורים חיצוניים
* הרי קייס באתר הסקר הגאולוגי של ארצות הברית
* האי קייס באתר הגאזט האנטארקטי המשווה SCAR של ממשלת אוסטרליה
* מפת אזור האי קייס
* האי קייס באתר marineregions
* האי קייס באתר mindat
* נתוני זריחת/שקיעת שמש/ירח עדכניים עבור האי קייס
* מזג אוויר נוכחי מעודכן באי קייס
** תחזית מזג אוויר עדכנית ארוכת טווח עבור האי קייס
** סטטיסטיקות מזג אוויר ונתוני מזג אוויר היסטוריים עבור האי קייס

## הערות שוליים

קייס
גאיוס צ'ארלס

**גאיוס צ'ארלס** (באנגלית: **Gaius Charles**; נולד ב-2 במאי 1983) הוא שחקן אמריקאי, אשר מוכר בשל הופעתו בתור בריאן "סמאש" ויליאמס בסדרה "אורות ליל שישי", ובשל הופעתו בתור ד"ר שיין רוס בסדרת הדרמה הרפואית "האנטומיה של גריי".

## ראשית חייו
צ'ארלס נולד ב-2 במאי 1983 במנהטן, ניו יורק. הוא גדל בעיר ניו יורק ובעיר טינק, ניו ג'רזי.

צ'ארלס סיים את לימודיו בבית הספר התיכון טינק בשנת 2001. הוא למד במכללה לאמנויות יפות באוניברסיטת קרנגי מלון, וקיבל תואר ראשון באמנויות בדרמה. הוא למד גם במכון הלאומי לאמנות דרמטית (NIDA) בסידני, אוסטרליה. הוא קיבל תואר שני בלימודי דת מאוניברסיטת דרו בניו ג'רזי.

## קריירה
[ממוזער|ג'פרי ריינר, ג'ייסון קטימס, אדריאן פאליקי וגאיוס צ'ארלס מקבלים את [פרס פיבודי "לאורות ליל שישי", יוני 2007]]
בשנת 2006 שיחק צ'ארלס לראשונה בתפקיד אורח בסדרת הטלוויזיה "*The Book of Daniel*" של רשת NBC.

בשנת 2017, צ'ארלס כיכב בעונה הראשונה של סדרת הדרמה "חטופה" המבוססת על זיכיון הסרטים "חטופה" בכיכובו של ליאם ניסן.

הוא הופיע במספר סדרות טלוויזיה, כולל "אורות ליל שישי", "האנטומיה של גריי" ו"אקווריוס", בה גילם את פעיל זכויות האזרח והפנתר השחור באנצ'י קרטר (אנ').

צ'ארלס הופיע בתפקידי אורח בסדרות טלוויזיה כמו "סוכני S.H.I.E.L.D.", "שטח מת", "היסטוריה שתויה" של קומדי סנטרל, בה גילם את מוחמד עלי, "NCIS", "פאן אם" ו"חוק וסדר: מדור מיוחד".

תפקידיו בקולנוע כוללים את הסרטים "ניסוי הכלא של סטנפורד", "סולט" ו"השליח".

בנוסף לקולנוע וטלוויזיה, צ'ארלס כיכב בהפקה של תיאטרון לבירינט של המחזה "אותלו", בהפקה משותפת עם התיאטרון הציבורי, לצד פיליפ סימור הופמן וג'ון אורטיז.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת קרנגי מלון
קטגוריה:בוגרי אוניברסיטת דרו
קטגוריה:אמריקאים שנולדו ב-1983
משמר המשפט (אוסטריה)

**Justizwache** (בגרמנית: **משמר המשפט**) הוא שמו הרשמי של שירות בתי הסוהר של אוסטריה. החיל מהווה מחלקה של משרד המשפטים ומשימותיו הן שמירה על בתי הכלא, שמירה על אסירים וביטחון בתי משפט באוסטריה. המשמר מפעיל גם יחידה מיוחדת, "Justizwache Einsatzgruppe ,JEG"; מגרמנית: "כוח המשימה של משמר המשפט").
ממוזער|ניידת של Justizwache

## ארגון ומבנה
"Justizwache" הוא חיל אבטחה שאנשים עוטים מדים, מאורגן בצורה צבאית ולו סמכויות ביצוע והוא שווה ערך בכוחו למשטרה הפדרלית. בנוסף, מוסד ההכשרה נקרא "Strafvollzugsakademie" (מגרמנית "האקדמיה למערכת העונשין").

### יחידות מיוחדות
#### Justizwache Einsatzgruppe - JEG
כיחידה מיוחדת, "Justizwache Einsatzgruppe" (JEG) פעילה מאז 1997 במצבים מסוכנים במיוחד. כוח המשימה אינו ממוקם בכלא ספציפי.

#### יחידת ההסגרה של שירות בתי הסוהר
מאז שנת 2019, "יחידת ההסגרה של שירות בתי הסוהר", היא "יחידת ההעברה" המיוחדת של "Justizwache". יחידת ההסגרה של שירות בתי הסוהר מעבירה אסירים זרים מאוסטריה לארצות מולדתם כדי לרצות את עונשם בארצות מולדתם. ההובלה מתבצעת דרך היבשה ברכבים מיוחדים.

## חימוש
ממוזער| אוטובוס של "Justizwache"
הציוד הכללי כולל אפוד, אלה וריסוס פלפל MK-3. במהלך שירות הלילה ובמידת הצורך נושאים הפקידים גם את אקדח השירות גלוק 17. רובה הסער Steyr AUG A3 9mm, אקדח הגז המדמיע, מרסס גז מדמיע וריסוס הפלפל OJ 400a הם בין כלי הנשק שיש להזמין ספציפית עבור חיילי המשמר.

בנוסף, השימוש באקדח ההלם החשמלי טייזר X26 בבתי הכלא האוסטריים הותר באופן זמני בין 10 בנובמבר 2004 ל־20 בפברואר 2008, אך לאחר הפגנות אדירות, שר המשפטים חזר לשימוש בכלי הנשק הלא קטלני. ביוני 2009 שר משפטים חדש התיר להשתמש בהלם חשמלי בתנאים מחמירים במיוחד.

חברי היחידה המיוחדת JEG מצוידים גם במגני מגן ובקסדות בנוסף לאלה, על מנת להיות מסוגלים לבצע משימות אבטחה במידת הצורך.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארגוני כליאה
קטגוריה:אוסטריה: צבא וביטחון
פריץ ואן האל

**פרדריק יאן (פריץ) ואן האל** (בהולנדית: **Frederik Jan (Frits) van Hall**; 8 במאי 1899, סודפברייק ליד סמראנג – 18 בינואר 1945, גליביצה) היה פסל הולנדי, שהוצא להורג בשל חברותו ותפקידו במחתרת ההולנדית בזמן מלחמת העולם השנייה.

ואן האל נולד ליד סמראנג באיי הודו המזרחיים ההולנדיים. משפחתו חזרה להולנד בשנת 1905. אחותו, הרקדנית סוזי ואן האל, חברת המחתרת ההולנדית, נולדה בשנת 1907. היא נעצרה על ידי הנאצים ונשלחה למחנה ריכוז ממנו שוחררה.

עבודותיו כוללות את אנדרטת ואן הויץ, אנדרטת מורדייק ועיטור בית העירייה באנסחדה.

## גלריה

קובץ:Denhaag kunstwerk ot en sien.jpg|פסלים בדן האג
קובץ:Moerdijkbrug.jpg|אנדרטת מורדידקברוג 1978
קובץ:Denhaag kunstwerk ulricus huber.jpg|"אולריקוס הובר", דן האג
קובץ:Van Heutsz Amsterdam.jpg|חשיפת אנדרטת ואן הויץ, 1935


## קישורים חיצוניים

## הערות שוליים

קטגוריה:חברי המחתרת ההולנדית
קטגוריה:פסלים הולנדים
קטגוריה:מתנגדים לנאצים שהוצאו להורג
קטגוריה:הולנדים שנהרגו במלחמת העולם השנייה
קטגוריה:אסירים במחנה הריכוז דכאו
קטגוריה:אסירים במחנה הריכוז אושוויץ
קטגוריה:הולנדים שנולדו ב-1899
קטגוריה:הולנדים שנפטרו ב-1945
ג'וזף בלנקינסופ

**ג'וזף בלקינסופ** (3 באפריל 1927 - 22 במרץ 2022) היה תאולוג אקדמי בתנ"ך, פרופסור למקרא בחוג לתאולוגיה באוניברסיטת נוטרדאם. מחקריו התמקדו בנביאים ובחמשת חומשי התורה.

## לימודים וקריירה מדעית
בלנקינסופ נולד ב-3 אפריל 1927. הוא למד היסטוריה באוניברסיטת לונדון (תואר ראשון בהצטיינות). לאחר מכן הוא קיבל SSL (רישיון לעסוק בכתובים קדושים) מהמכון האפיפיורי למקרא בשנת 1958 ותואר דוקטור בברית הישנה ולשפות שמיות מאוניברסיטת אוקספורד בשנת 1967.

בלנקינסופ לימד במכללת הייתרופ בלונדון בשנת 1966 ובאוניברסיטת ואנדרבילט בשנת 1968. הוא לימד בסמינר התאולוגי בשיקגו בשנת 1968 ובקרן סמינר הרטפורד (1969-70) לפני שהגיע ללמד באוניברסיטת נוטרדאם בשנת 1970.

הוא היה רקטור במכון Tantur Ecumenical for Studies Studies בבית לחם בשנת 1978, והיה פרופסור אורח במכון האפיפיורי למקרא בשנים 1997–1998.

בלנקינסופ כיהן כנשיא האגודה התנ"כית הקתולית של אמריקה בין השנים 1988–1989 וכנשיא החברה לחקר הברית הישנה משנת 1999 עד 2000.

## מחקריו
בלנקינסופ פרסם מספר פרשנויות והקדמות לספרי פרשנות של הברית הישנה, במיוחד לספרי הנביאים, תורה וספרי עזרא ונחמיה.

## מבחר פרסומים
* "ישעיהו 1-39": תרגום חדש עם מבוא ופרשנות* (תנ"ך הוצאת אנקור; ניו יורק)
* "ישעיהו 40-55" תרגום חדש עם מבוא ופרשנות* (תנ"ך הוצאת אנקור; ניו יורק)
* "ישעיהו 56-66" תרגום חדש עם מבוא ופרשנות'' (תנ"ך הוצאת אנקור; ניו יורק)
* "החומש: מבוא לחמשת ספרי התנ"ך הראשונים" (ספריית עזר לתנ"ך הוצאת אנקור; ניו יורק)
* "עזרא-נחמיה: פרשנות" (ספריית הברית הישנה; לואיוויל, קי.)

## הערות שוליים

קטגוריה:מהגרים מבריטניה לארצות הברית
קטגוריה:סגל אוניברסיטת נוטרדאם
קטגוריה:בעלי תואר דוקטור מאוניברסיטת אוקספורד
קטגוריה:סגל אוניברסיטת ואנדרבילט
קטגוריה:חוקרי מקרא בגישה ספרותית
קטגוריה:חוקרי מקרא
קטגוריה:אמריקאים שנולדו ב-1927
קטגוריה:אמריקאים שנפטרו ב-2022
מיסה שחורה: דת אפוקליפטית ומות האוטופיה (ספר)

**מיסה שחורה: דת אפוקליפטית ומות האוטופיה** (באנגלית: **Black Mass: Apocalyptic Religion and the Death of Utopia**) הוא ספר עיון מאת ג'ון גריי שיצא לאור בשנת 2007. גריי היה באותה תקופה פרופסור בבית הספר למחשבה אירופית בבית הספר לכלכלה בלונדון ובספר פיתח את ביקורתו על ההתקדמות החברתית. בהיסטוריה המודרנית סקר את ממשלת הימין החדש של מרגרט תאצ'ר וממשלתו הנאו-שמרנית של ג'ורג' ווקר בוש. בספר קישר גריי בין הטוטליטריות, כלומר הקומוניזם והנאציזם, לבין תנועות מילניאריות בימי הביניים, והביא דוגמאות כמו ג'ון מליידן, שהוביל מרד בעיר מינסטר בגרמניה בשנת 1534. גריי נעזר בעבודתו של נורמן קון (Norman Cohn), *המרדף אחר המילניום*. התזה העיקרית של גריי היא שהשפעתן של תנועות דתיות, כפי שהתבטאה באמונה ביום הדין ובמילניאריזם היא שיצרה את האמונה החילונית והנאורה בקדמה חברתית. פילוסופיית ההיסטוריה הזו, טלאולוגית במהותה, פגעה במשמעותן החילונית של תיאוריות חברתיות ומדיניות בנות זמננו, כולל הליברליזם הקלאסי.

בספר שישה פרקים (שבכל אחד תתי פרקים):
# מות האוטופיה
# הארה ואימה במאה העשרים
# האוטופיה נכנסת למיינסטרים
# האמריקניזציה של האפוקליפסה
# מיסיונרים חמושים
# פוסט-אפוקליפסה

## קישורים חיצוניים
* התבוננות מבעד לזכוכית, סקירה של **מיסה שחורה** ב-new Humanist, מאת AC Grayling
* מיסה שחורה, דיון בקצרה בניו יורקר
* 

קטגוריה:דת
קטגוריה:נצרות
קטגוריה:אסכטולוגיה
קטגוריה:ספרים בריטיים
קטגוריה:ספרי עיון
פופי מילר

**פופי מילר** (באנגלית: **Poppy Miller**; נולדה ב-28 בפברואר 1969) היא שחקנית אנגלייה.

## ביוגרפיה
מילר נולדה בנוריץ' שבאנגליה. היא למדה פילוסופיה ואנגלית באוניברסיטת קיימברידג', ואחרי כן למדה משחק באקדמיית ובר דאגלס לאמנות הדרמה. מילר ידועה בעיקר מהופעתה בתפקיד הבלשית קרול בראונינג בסדרה הבלשית הבריטית "The Commander". עוד שיחקה בסרט הטלוויזיה "If I Had You" של ITV, והופיעה עונה השנייה של הסדרה "כובע אדום".

אחד מתפקידיה הידועים היה בדמות מריה מגדלנה במחזה "The Last Days of Judas Iscariot" שהועלה בתיאטרון אלמיידה. מילר גילמה את ורה דבניש בעונה השנייה של הסדרה "בית אנוביס" של ערוץ ניקלודיאון.

ב-2014 השתתפה מילר ברימייק של הסדרה "מאפ ולוצ'יה" מאת אי אף בנסון, בתפקיד איבי ברטלט אשתו של פאדרה. הדמות נלקחה מהמקור הספרותי, ולא הופיעה בעיבוד של ITV משנת 1980.

ב-2016 לוהקה מילר לתפקיד ג'יני ויזלי במחזה "הארי פוטר והילד המקולל". היא שיחקה שוב באותו תפקיד בשנת 2018 בתיאטרון ליריק שבברודוויי.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:בריטיות שנולדו ב-1963
קטגוריה:בריטים שנולדו ב-1963
Come Over

**Come Over** (בעברית: **בוא לפה**) הוא סינגל שהוקלט על ידי הלהקה הבריטית רודימנטאל בשיתוף הזמרת האנגלייה אן-מארי והראפר הבריטי טיון וויין. השיר יצא לאור ב-28 באוגוסט 2020, על ידי חברת התקליטים אסיילום רקורדס.

## וידאו קליפ
טרם יצא הווידאו קליפ של השיר, העלו רודימנטאל לערוץ היוטיוב שלה את האודיו המלא של השיר. כמו כן, האודיו מציג בתוכו את מילות השיר.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי רודימנטאל
קטגוריה:שירי אן-מארי
קטגוריה:שירים באנגלית
קטגוריה:שירים שנכתבו על ידי אן-מארי
קטגוריה:שירי דראם אנד בייס
קטגוריה:סינגלים בהוצאת אסיילום רקורדס
יחסי הודו–מלאווי

[250px|ממוזער|ראש ממשלת הודו מאנמוהאן סינג נגש עם נשיא מלאווי בינגו וה מותריקה בפסגת הודו-אפריקה ב[אדיס אבבה, 2011]]
**יחסי הודו–מלאווי** הם היחסים הבילטרליים שבין הרפובליקה של הודו לבין רפובליקת מלאווי.

## היסטוריה
ראשית היחסים והמסחר בין המדינות נמצאת במאה ה-18, כשאנשי עסקים הודים (בעיקר מגוג'ראט) ביקרו באפריקה. הודו כוננה יחסים דיפלומטיים עם מלאווי ב-1964, זמן לא רב אחרי שהאחרונה קיבלה עצמאות. עוד באותה שנה ביקרה במלאווי ראש ממשלת הודו אינדירה גנדי והשתתפה בחגיגות העצמאות של המדינה הצעירה. הנציגות הדיפלומטית של הודו במלאווי נסגרה ב-1993 וייצוגה של הודו במדינה עבר לשגרירות ההודית בזמביה.

מלאווי פתחה נציבות עליונה בניו דלהי בפברואר 2007. מספר מנהיגים במלאווי רכשו השכלה באוניברסיטאות הודיות, ביניהם הנשיא בינגו וה מותריקה. נשיא מלאווי מותריקה למד תואר ראשון במסחר ותואר שני בכלכלה מאוניברסיטת דלהי בין השנים 1961 ו-1963. במהלך ביקורו בהודו כנשיא ב-2010, הוענק לו תואר דוקטור של כבוד.

נשיאה הראשון של מלאווי הייסטינגס באנדה ביקר בהודו ב-1983 כחלק מפגישת ראשי ממשלות חבר העמים הבריטי. כ-30 שנה אחר כך, ב-2010 ביקר בהודו נשיא מלאווי מותריקה בביקורו זה חתמו שתי המדינות על הסכם לשיתוף פעולה וכן על הסכם הנוגע לשיתוף הפעולה במשאבים טבעיים לצד הסכם לשיתוף פעולה רפואי ובריאותי. במהלך הביקור ראש ממשלת הודו מאנמוהאן סינג הכריז שמדינתו תפתח מחדש את הנציגות במלאווי בתחילת 2012, בהבטחה שהתקיימה בפברואר 2012 עם פתיחת הנציגות העליונה בלינגווה.

סגן נשיא הודו מוחמד חמיד אנסארי ביקר במלאווי בינואר 2010. במהלך ביקור זה שני הצדדים חתמו על כמה הסכמים בנושאי חקלאות וקידום העסקים הקטנים במלאווי. עוד סוכם על אופן הייצוג הקונסולרי בין המדינות.

מלאווי תומכת בהודו בסכסוך הבעלות על קשמיר וציינה זאת בוועידת האומות המאוחדות שנערכה אחרי הניסויים הגרעיניים ב-1998. מלאווי תומכת גם בדרישתה של הודו להיכלל כחברה קבועה במועצת הביטחון של האו"ם. כמו כן, המדינה הצביעה בעד מועמדותה של הודו למועצת האומות המאוחדות לזכויות אדם ב-2006.

## יחסים כלכליים
בשנת 2015 הייתה הודו שותפת הסחר השלישית בגודלה של מלאווי, אחרי דרום אפריקה וסין. הודו היא המקור הרביעי בגודלו לייבוא והשביעי בגודלו לייצוא.

ב-2019 עמד היקף הסחר בין המדינות על כ-290 מיליון דולר. באותה שנה ייצאה הודו למלאווי סחורות בשווי של 255 מיליון דולר, העיקריות שבהן היו מוצרים רפואיים ומכונות, ואילו מלאווי ייצאה להודו סחורות בשווי של 35 מיליון דולר, רובן הגדול היו ירקות ופירות.

ביוני 2020 הודיעה הודו על אספקת סיוע כלכלי למלאווי בסך של 215 מיליון דולר באשראי למימון מיזמי תשתיות מים.

## אוכלוסייה הודית במלאווי
ההגירה ההודית למלאווי התחילה ב-1891, אחרי שהאחרונה הפכה למושבה בריטית. הבריטים הביאו עמם עובדים הודים כדי לפתח את מסילת הברזל בין מלאווי ומוזמביק.

נכון לדצמבר 2016 מתגוררים במלאווי 8,000 איש ממוצא הודי, רובם מאזור גוג'ראט. הם מרוכזים בעיקר בערים כמו לינגווה, זומבה, מזוזו ואחרות. רובם מחזיקים באזרחות בריטית וחיים במלאווי למשך יותר מדור אחד. הם עוסקים בעיקר במסחר, חקלאות וחקלאות עסקית ורפואה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
וינטר פמילי

**וינטר פמילי** (באנגלית: **Winter Family**) הם צמד של מוזיקה ותיאטרון דוקומנטרי.

ממוזער|וינטר פמילי
וינטר פמילי הוא צמד של האמנית רות רוזנטל (ישראל) והמוזיקאי קסאבייה קליין (צרפת). מאז שהכירו ביפו ב-2004, הם חיים ומנגנים ביחד. המוזיקה שלהם מינימליסטית, אקספרימנטלית ולעיתים פוליטית.

האלבומים שלהם יצאו בלייבלים Sub Rosa (בלגיה), Alt-Vinyl (אנגליה), Psychic Mule (ארה״ב), ו-Ici, d'ailleurs... (צרפת). במשך השנים הם הופיעו בגלריות, מועדונים וכנסיות ברחבי העולם ושיתפו פעולה עם כוריאוגרפים, במאי קולנוע, מוזיקאים ואמנים. וינטר פמילי יוצרים גם עבודות תיאטרון דוקומנטרי איתם הם מופיעים מאז 2011 באירופה, צפון אמריקה ויפן.. בחלק מהזמן הם מופיעים עם ביתם שרליי (חליל צד, קולות)

## חברים
* רות רוזנטל - שירה, תופים, מכונות
* קסאבייה קליין - הרמוניום, אורגנים, פסנתר, עוגב כנסייתי

## דיסקוגרפיה

* 2007 - Winter Family
* 2007 - Where did you go my boy?
* 2011 - Red Sugar
* 2014 - How Does Time
* 2016 - No World (book/cd)
* 2017 - South From Here (הופץ על ידי Ici, d'ailleurs...)


## הצגות תיאטרון דוקומנטרי
* 2011 :ירושלים עופרת יצוקה - מסע הזוי לדיקטטורה רגשית (הפקה : Centquatre Paris, La Fonderie le Mans),
* 2015 : No World / FPLL (הפקה : תאטר וידי לוזאן, פסטיבל אביניון)
* 2018 : H2-חברון (הפקה Théâtre des Amandiers - Nanterre, MC93 Bobigny, TNB Rennes, Théâtre Vidy-Lausanne)

## פרסים
* 2011 : פרס אמפסיאנס, פריז
* 2010 : מלגת וילה מדיצ'יס הורס לס מורס - ניו יורק

## הערות והפניו

## קישורים חיצוניים

* אתר רשמי

קטגוריה:צמדים מוזיקליים ישראלים
קטגוריה:להקות רוק ישראליות
קטגוריה:להקות צרפתיות
מאזן גטאס

**מאזן גטאס** (1954 - 31 בדצמבר 2005) היה במאי תיאטרון ערבי ישראלי, מייסד "תיאטרון אל-לאז".
## ביוגרפיה
גטאס נולד בראמה שבגליל למשפחה ערבית-נוצרית אורתודוקסית. אביו, כמאל גטאס, היה מראשוני הפעילים הקומוניסטים בגליל וחבר הליגה לשחרור לאומי. בשנת 1983 השלים את לימודיו האוניברסיטאיים בקייב, אוקראינה, אז חלק מברית המועצות. שם למד באמצעות מענק לימודים שקיבל מהמפלגה הקומוניסטית הישראלית, שגטאס היה חבר בה עד סוף ימיו.

נפטר מדום לב ב-31 בדצמבר 2005.
## קריירה
רוב המחזות שביים גטאס הופקו בתיאטראות ערביים בישראל ובמזרח ירושלים, בתיאטרון אל-חכוואתי ותיאטרון אל-קאסבה.

בשנת 1996, הקים את בכפר ראמה את "תיאטרון אל-לאז" (על שם הגיבור הקומוניסטי ברומן בשם זה מאת הסופר האלג׳יראי אלטאהר וטאר). כמה חודשים לפני מותו חנך מבנה חדש לתיאטרון בעיר העתיקה של עכו.

בשנת 2002, זכתה הצגת יחיד בבימויו, "שינתיאן", בפרס ההצגה הטובה ביותר בפסטיבל עכו. בשנת 2003, היה חבר בצוות השופטים.

### הצגות שביים
* "האופסימיסט" (תיאטרון חיפה, 1986) - עיבוד תאטרוני לספרו של אמיל חביבי. גטאס עיבוד את הספר יחד עם מוחמד בכרי שכיכב בהצגת היחיד. את הגרסה העברית ביים במשותף עם אילן תורן על פי תרגומו של רמי ליבנה.
* "מתים ללא קבורה" (תיאטרון אל-חכוואתי, 1989), מחזה מאת ז'אן פול סארטר, בימוי: מאזן גטאס, מנהל אמנותי: ג'ורג' איברהים.
* "ילד האור" (פסטיבל מסרחיד, 1993) על-פי רומן מאת טאהר בן ג'לון. גטאס עיבד, ביים ועיצב את התפאורה. ההצגה זכתה בפרס הראשון בפסטיבל.
* "פסאתין" (פסטיבל עכו, 2001), הצגת יחיד בכיכובה של ראידה אדון.
* "שינתיאן" (פסטיבל עכו, 2002), הצגת יחיד מאת איאד אל-חאג'ת, בימוי: מאזן גטאס, משחק: ח'אולה חאג'-דיבסי, מוזיקה ושירה: סאלם דרוייש.
* "חרב דמוקלס" מאת נאזים חיכמת.
* "קשר דם" מאת אתול פוגרד.

## הנצחה
האולם הקטן בתיאטרון אל-מידאן בחיפה נקרא על שמו.

## קישורים חיצוניים

## הערות שוליים

קטגוריה:במאי תיאטרון ערבים ישראלים
קטגוריה:תיאטרון פלסטיני
קטגוריה:ראמה (יישוב): אישים
קטגוריה:ישראלים שנולדו ב-1954
קטגוריה:ישראלים שנפטרו ב-2005
קיקי ליין

**קיאנדרה "קיקי" ליין** (באנגלית: **Kiandra "KiKi" Layne** ; נולדה ב-10 בדצמבר 1991) היא שחקנית קולנוע וטלוויזיה אמריקאית. היא ידועה בעיקר בזכות תפקידיה בסרטים בהם סרט הדרמה "בן הארץ" משנת 2019, וסרט גיבורי העל האקשן "משמר האלמוות" משנת 2020.

## ראשית חייה
ליין נולדה בסינסינטי, אוהיו. היא סיימה תואר ראשון במשחק מבית הספר לתיאטרון של אוניברסיטת דה פול (אנ') בשנת 2014.

## קריירה
תפקידה הראשון של ליין היה עם לנה ווייט בפיילוט לסדרת הדרמה "הצ'י", שצולמה בשנת 2015.

ליין דגמנה עבור מותג האופנה, קייט ספייד ניו יורק.

תפקיד הפריצה של ליין היה בדרמה של בארי ג'נקינס משנת 2018 "סיפורו של רחוב ביל" (אנ'). 

בשנת 2019 היא כיכבה בסרט "בן הארץ" המבוסס על ספרו ריצ'רד רייט משנת 1940, ובשנת 2020 שיחקה לצד שרליז ת'רון בסרט "משמר האלמוות", שביימה ג'ינה פרינס-ביתווד.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:בוגרות אוניברסיטת דה פול
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
Pacify

**Pacify** (בתרגום חופשי לעברית: **להרגיע**) הוא משחק וידאו מסוגת הישרדות-אימה ואינדי, אשר פותח על ידי מפתח משחקי הווידאו שון היצ'קוק והופץ על ידי SKH Apps ב-22 בפברואר 2019 למערכות ההפעלה Microsoft Windows ו-macOS.

## משחקיות
*Pacify* משוחק מנקודת מבט של גוף ראשון. המטרה של המשחק היא לפתור חידות על מנת לצאת מהבית הרדוף ללא פגע: על השחקן לאסוף בובות המסומנות בסמל הרשע ולגרום לשריפתן, תוך כדי מציאת המפתחות המתאימים על מנת לפתוח דלתות בהם נמצאים חומרי הגלם לשריפה וחלק מהבובות, תוך כדי הימנעות מרוח הרפאים אמיליה, על ידי בריחה ממנה או על ידי נתינת בובה טובה, אשר מרגיעה אותה לזמן מה בטרם היא תוקפת שוב. את המשחק ניתן לשחק בשלושה מצבים: שחקן יחיד, שמאלץ את השחקן לבצע עבודה של 2–3 אנשים והופך את המשחק לקשה יותר; משחק שיתופי (Coop) ביחד עם עד 4 אנשים שמאפשר חלוקת תפקידים והורדת העומס של המשימות מכל שחקן ושחקן נגד שחקן (PvP), אשר מכריח את השחקנים להתחרות אחד כנגד השני.

## עלילה
### רקע
השחקן מגלם דמות בלי שם אשר נשכרה על ידי חברת PAH בע"מ (ראשי תיבות של Paranormal Activity Helpers, עוזרי פעילות על טבעית), אשר לה מוקצת עבודה: לעבור בבית מיושן בן יותר מ-100 שנים עליו יש שמועות שהוא רדוף רוחות רפאים, על מנת לבדוק ולוודא שהוא אכן בטוח, על מנת שניתן יהיה למכור אותו בהמשך. הבית היה שייך לאדם בעל עסק של מכון לוויות רגיל. שמועה רצה בערייה כי המכון לוויות נותן שירות מיוחד, אשר מאפשר לדבר עם המתים פעם אחת אחרונה. מספר אנשים שילמו על השירות ובאמצעות טקס מיוחד, הם הצליחו לדבר עם יקירהם בפעם האחרונה. באחד מהטקסים, משהו שהשתבש ואדם מהעיירה ביחד עם הבעלים של הבית נעלמו ללא זכר ולא נראו יותר מעולם. במשך 100 השנים בהם הבית עמד ללא בעלים, מספר אנשים ניסו לחקור את הבית, אך נעלמו. כמו כן, היו עדויות מילדים שסיפרו כי שמעו צחוק וראו ילדה קטנה מציצה בחלונות.

### תקציר
השחקן, שנשכר על ידי PAH, מגיע לבית ברכבו מצויד בפנס ומגלה כי הוא נעול, ריק מאדם וללא כל תאורה מבפנים ומבחוץ. הוא מסתובב סביב הבית ורואה כי פתח הכניסה למרתף פתוח. לאחר שהשחקן נכנס למרתף, הוא מתחיל לשמוע דלתות נפתחות וצחוק של ילדה. כאשר השחקן מתחיל לחקור את הבית מעל לקומת המרתף, דברים מוזרים מתחילים להתרחש: דלתות נפתחות ונסגרות באופן אקראי, בובות קמות לחיים, מצחקקות ורצות וכן השחקן מגלה רוח רפאים בדמות של ילדה בשם אמיליה, אשר ממבט ראשון לא נראית מאיימת - אך לאחר מספר רגעים, מתעצבנת והופכת לאימה. השחקן מבין כי עליו לנסות לפתור חידה אם ברצונו לצאת מהבית בשלום ללא פגע.

## ביקורת ומכירות
המשחק זכה לביקורות חיוביות מצד המשתמשים ונכון לנובמבר 2020, נמכרו למעלה ממיליון עותקים של המשחק.

## קישורים חיצוניים
* 

* 
* Pacify, באתר MobyGames 
* 

## הערות שוליים

קטגוריה:משחקי וידאו משנת 2019
קטגוריה:משחקי Windows
קטגוריה:משחקי macOS
קטגוריה:משחקי רשת
קטגוריה:משחקי הישרדות-אימה
הבנק הלאומי הרוסי למסחר

**הבנק הלאומי הרוסי למסחר** (ברוסית: **Российский национальный коммерческий банк**) הוא בנק מסחרי לאומי רוסי שהוקם ב־25 בינואר 1991 במוסקבה. זהו הבנק הגדול ביותר ברפובליקת קרים והעיר סבסטופול, כשהמשרד הראשי ממוקם בסימפרופול.

בשנת 2014 הפך לבנק הרוסי הראשון שפעל בשטח הרפובליקה של קרים והעיר הפדרלית סבסטופול. מאז ינואר 2016, בעל המניות היחיד בבנק הוא המדינה, 100% מהמניות הן בבעלות הפדרציה הרוסית באמצעות הסוכנות הפדרלית לניהול נכסי המדינה (Rosimushchestvo). זהו הבנק הגדול ביותר בחצי האי קרים עם יותר מ־2.1 מיליון לקוחות פרטיים וכ־65 אלף עסקים.

הבנק מפתח באופן פעיל קווי עסקים קמעונאיים וארגוניים. פעילות הבנק מכוונת לפיתוח השוק הפיננסי האזורי וליצירת כלכלה אזורית יציבה על ידי מתן שירותים ללקוחות המבוססים על קו מוצרים רחב המשתמש בערוצי שירות מרוחקים. הבנק לוקח חלק ביישום פרויקטים הגדולים ביותר של השקעות ובנייה בשטח חצי האי קרים, כמו גם תוכניות משמעותיות מבחינה חברתית בתחומים כמו מדע, תרבות, אמנות, ספורט, חינוך ובריאות.

החל מ־1 באוגוסט 2020 החברה מדורגת במקום ה־31 מבחינת גודל הנכסים בקרב הבנקים הרוסים. מהווה לספונסר הראשי של מועדון הכדורגל סבסטופול

## קישורים חיצוניים

* 

* מדריך מוסדות אשראי
* רשימת חטיבות פנימיות של מוסדות אשראי הפועלים בחצי האי קרים ובסבטוספול

## הערות שוליים

קטגוריה:קרים: כלכלה
קטגוריה:רוסיה: בנקים
קטגוריה:סימפרופול
קטגוריה:גופים רוסים שהוטלו עליהם סנקציות של מחלקת האוצר של ארצות הברית
הקסטל (ירדן)

**הקסטל** (בערבית: **القسطل**) היא עיר במחוז עמאן, ירדן. העיר הוקמה במקור כיישוב על ידי האומיים מבית אומיה, במאה ה-7 וה-8 והיא נותרה היישוב העתיק והשלם ביותר במזרח הקרוב. שרידי המינרט בקסטל חשובים במיוחד מכיוון שהוא היחיד שנמצא מהתקופה האומיית, מה שהופך אותו לאחד המינרטים העתיקים בעולם. מצודת הקסטל, הממוקמת גם היא בתוך העיר, נחשבת לאחד המצודות המדבריות. במרחק של 5 ק"מ ממצודת אל קסטל נמצאת מצודה נוספת בשם קסר אל-משאתא .

## המקום
העיר נמצאת מצפון לשדה התעופה הבינלאומי של עמאן על שם עאליה, מלכת ירדן, במרחק 25 קילומטרים מדרום לעמאן ולצד הכביש המהיר מספר 15 המחבר את עמאן ודמשק.

בעיר נמצאת המצודה האומיית בשם קסר אל-קסטל. האתר כולל קונגלומרט של יחידות נפרדות ומרווחות הכוללות: קסר, בית מרחץ, מסגד, כפר, בית קברות ובורות מים תת-קרקעיים רבים וכן סכר גדול ומשמעותי באורך של כ-400 מטרים ורוחב של 4,50 מטר.

## היסטוריה
מכתביו של המשורר כות'ייר עזה עולה כי מתחם קסר (מצודה) אל-קסטל נבנתה במקור על ידי הח'ליף יזיד בן עבד אל-מלכ . העובדה שבניית המתחם קסר אל-קסטל הושלמה, בעוד שקסר משאתא הסמוך מעולם לא הושלם, מעידה על כך שקסר אל-קסטל עשוי להיות הבנייה האומיית העתיקה ביותר באזור. מצבות מאל-קסטל מצביעות על כך שלאחר נפילת בית אומיה האתר שימש את הח'ליפות העבאסית. כשנפלה הח'ליפות העבאסית, הייתה תקופה קצרה בה האתר היה נטוש. מאוחר יותר, תחת השושלת האיובית והסולטנות הממלוכית, אל-קסטל יושב מחדש. במקום מספר מבנים קטנים המתוארכים לימי השושלות האלה.

## קסר אל-קסטל
### ארמון
שמאל|ממוזער|250x250 פיקסלים|קיר צדדי של המסגד ובסיס המינרט בקסר אל-קסטל.
קסר אל-קסטל היה ארמון אומיי מסוג קסר. הבניין היה כ-68 מטרים רבועים. בקיר החיצוני של הארמון היו 12 מגדלים חצי עגולים במרווחים בין ארבעה מגדלי פינות גדולים. קומת הקרקע כללה אולם כניסה, חצר ושש סוויטות חדרים. הקומה העליונה הכילה מערך סוויטות נוסף ואולם לאורחים של הארמון שעליו היה עיצוב משולש ואפסיס. הארמון היה מקושט במקור בגילופים ופסיפסים שנמצאו בקסר אל-חלאבאת .
ממוזער|חצר הארמון

### המסגד ובית הקברות
ליד הארמון ישנם שני אתרים הראויים לציון, מסגד קטן ומלבני ובית קברות. למסגד מוצמד אחד המינרטים הוותיקים בעולם, המכונה מינרט אל-קסטל. הקברים בבית העלמין ראויים לציון כיוון שהם מכוונים לכיוון ירושלים, ולא למכה.

### מערכת מים
מים לארמון הגיעו ממאגר מים שנוצר על ידי סכר גדול העשוי מאבן גיר וכן מיותר מ-70 בורות מים קטנים שהיו בעלי קיבולת כוללת של למעלה מ-2 מיליון מטרים מעוקבים של מים.

### מצב נוכחי
ממוזער|קסר אומיי
כיום האתר נמצא בהתפוררות ועל חלק מהארמון נבנה בניין חדש ומודרני בבעלותה של חמולה חזקה שניכסה לעצמה חלק ניכר מהאתר והשתמשה באלמנטים אדריכליים של "הקסר" כקישוט.

## ראו גם
* מצודת מדבר
* חזית ארמון משאתא

## קישורים חיצוניים

* מידע מאת אונסק"ו על מצב אתר מורשת עולמית של אל-קסטל
* כניסה למוזיאון ללא גבולות למינרט אל-קסטל
* כניסה למוזיאון ללא גבולות לפסיפס רצפה שנמצא עדיין בקסר אל-קסטל
* אל-קסטל באתר קנטרה למורשת המזרח התיכון

## הערות שוליים

קטגוריה:ירדן: ערים
קטגוריה:אדריכלות אסלאמית
קטגוריה:ירדן: מבצרים
קטגוריה:ירדן: אתרים ארכאולוגיים
יקב מסנדרה

ממוזער|מתקן אחסון בשטח מפעל מסנדרה
שמאל|ממוזער|מחסן ליישון יין במתחם היקב
**"יקב מסנדרה"** הוא יקב גדול הממוקם בחוף הדרומי של חצי האי קרים, בכפר מסנדרה סמוך לעיר יאלטה. אוסף יינות מסנדרה (כמיליון בקבוקים) הוא הגדול בעולם ונכנס בשנת 1998 לספר השיאים של גינס והוא אחד היקבים הגדולים בעולם. פעיל מאז 1894. "מסנדרה" היא אחד המפעלים הגדולים ביותר בחבר המדינות לגידול ענבים וייצור יינות וינטג' איכותיים, טבק, פירות ומוצרים חקלאיים אחרים.

החברה כוללת 9 מפעלים לייצור יין ראשוני ומשני ושלושה מפעלים עצמאיים. המיזם העיקרי של העמותה הוא מפעל יין וינטג' יאלטה.

## קישורים חיצוניים

* 

## הערות שוליים

קטגוריה:יאלטה
מסנדרה
קטגוריה:קרים: כלכלה
משטרת האוויר (אוסטריה)

שמאל|ממוזער| Eurocopter EC135 בשירות משטרת האוויר (Flugpolizei)
**משטרת האוויר** (בגרמנית: **Flugpolizei**) היא יחידה של משרד הפנים הפדרלי של אוסטריה הפועלת כזרוע אווירית של המשטרה הפדרלית לזרועות אכיפת החוק במדינה.

## תפקיד
המשטרה מספקת תפקידי תמיכה אווירית למשטרה האוסטרית בעניינים פליליים. היא מספקת תמיכה לשירותי הכיבוי בעת מאבק בשריפות מהאוויר או במהלך אסונות טבע אחרים, ומבצע חיפוש והצלה עבור רשות התעופה האזרחית ("Zivilluftfahrtbehörde"). לעיתים קרובות מאוד, המשטרה גם מנהלת מבצעי חילוץ בשטח אלפיני או בחיפוש אחר נעדרים. ברמה האירופית ישנה חשיבות גוברת למעורבות במשימות במסגרת שיתוף פעולה משטרתי עם סוכנות הגבולות האירופית Frontex. היא מספקת הדרכה לטייסים, למשקיפי טיסה ולמחלצים (למשל אימוני טיסה לכבאים). ומספקת שירותי אבטחה וחקירת אירועי גבול בשמיים ותקיפות על ביטחון התעופה האזרחית.

## קישורים חיצוניים

* 

## הערות שוליים

קטגוריה:תעופה אזרחית
קטגוריה:משטרה
קטגוריה:אוסטריה: ארגונים משטרתיים